b'\n_START_ARTICLE_\nJure Jerkovi\xc4\x87\n_START_SECTION_\nUra\n_START_PARAGRAPH_\nKeskikentt\xc3\xa4miehen\xc3\xa4 pelannut nopea ja tekninen Jerkovi\xc4\x87 debytoi Jugoslavian p\xc3\xa4\xc3\xa4sarjassa Kroatian suurseuran Hajduk Splitin joukkueessa vuonna 1968 oltuaan t\xc3\xa4t\xc3\xa4 ennen lainasopimuksella toisessa splitil\xc3\xa4isseurassa NK Splitiss\xc3\xa4. H\xc3\xa4n edusti Hajdukia kaikkiaan kymmenen kauden ajan ja voitti tuona aikana kolmesti Jugoslavan mestaruuden ja viisi kertaa cup-kannun._NEWLINE_Syksyll\xc3\xa4 1978 Jerkovi\xc4\x87 siirtyi Sveitsin liigaan FC Z\xc3\xbcrichin joukkueeseen, miss\xc3\xa4 h\xc3\xa4n pelasi aina vuoteen 1985 saakka ja voitti vuonna 1981 liigamestaruuden sek\xc3\xa4 liigacupin. Kaudella 1982/83 h\xc3\xa4n oli joukkueen paras maalintekij\xc3\xa4 kymmenell\xc3\xa4 maalillaan. Uransa kaksi viimeist\xc3\xa4 kautta h\xc3\xa4n vietti toisessa sveitsil\xc3\xa4isseurassa, Luganossa, osan ajasta seuran kakkosjoukkueessa, ennen lopettamistaan vuonna 1987.\n_START_SECTION_\nMaajoukkue\n_START_PARAGRAPH_\nJugoslavian maajoukkueessa Jerkovi\xc4\x87 pelasi vuosina 1970\xe2\x80\x931981 kaikkiaan 43 ottelua ja teki kuusi maalia. H\xc3\xa4n kuului joukkueeseen 1974 ja 1982 MM-kisoissa sek\xc3\xa4 Jugoslaviassa pelatuissa 1976 EM-kisoissa.'